Det er kommet frem, at franske Total ikke kun har tilladelse til at prøvebore efter skifergas i Dybvad, men også i Aalborg Kommune, som det kommer helt bag på. Tilladelsen er givet uden at hverken byråd eller forvaltninger er orienteret om det. Kommunen vil nu kæmpe imod skifergasboringerne, da det strider mod kommunens grønne profil. - Jeg er chokeret. Vi har aldrig hørt om det før, og vi har ikke behandlet det politisk. Så derfor synes vi også, at det er tankevækkende, at de har fået den tilladelse, som de har fået for nogle år siden, da de søgte om at komme ind i Frederikshavn, siger Thomas Kastrup-Larsen, borgmester i Aalborg Kommune.

Opsummering:
Franske Total har også tilladelse til at foretage prøveboringer efter skifergas i Aalborg Kommune. Noget som kommer fuldstændig bag på kommunen.